open-index/open-wikipedia-markdown huggingface dataset:
கெல்லெரின் வினைக்காரணி

**கெல்லெரின் வினைக்காரணி** (Keller's reagent) இரண்டு வேறுபட்ட அமிலங்களின் கலவைகளில் ஒன்றாக இருக்கலாம்.

உலோகவியலில் கெல்லெரின் காணி என்பது நைட்ரிக் காடி, ஐதரோகுளோரிக் அமிலம், மற்றும் ஐதரோபுளோரிக் அமிலம் ஆகியவற்றின் கலவை ஆகும். இந்தக் காரணி அலுமினிய உலோகக்கலவைகளில் அவற்றின் பரப்பெல்லைகள் மற்றும் திசைசார் அமைப்புகளை வெளிப்படுத்த பயன்படும் தொழில்முறை அரிப்பொறிப்பு செய்ய பயன்படுகிறது. அமெரிக்காவைச் சார்ந்த அல்கோவா என்ற நிறுவனத்தைச் சார்ந்த ஈ. எச். டிக்ஸ் மற்றும் ஃப்ரெட் கெல்லெர்  ஆகியோர் 1920 களின் பிற்பகுதிகளிலும் அல்லது 1930 களின் தொடக்கதிலும் இந்த உத்தியை உலகத்திற்கு அறிவித்த முன்னோடிகளாய் இருந்ததன் காரணமாக இந்தக் காரணி சில நேரங்களில் டிக்ஸ்–கெல்லெர் காரணி எனவும் அழைக்கப்படுகிறது.

கரிம வேதியியலில்,  கெல்லெரின் காரணி என்பது நீரற்ற, தூய அசிட்டிக் அமிலம், அடர் கந்தக அமிலம் மற்றும் சிறிய அளவிலான பெர்ரிக் குளோரைடு ஆகியவற்றின் கலவையும், ஆல்கலாய்டுகளைக் கண்டறியப் பயன்படும் ஒரு வேதிக்காரணியுமாகும். இந்த வினைக்காரணியானது பல்வேறு வண்ணங்களை விளைபொருள்களாக உருவாக்கும் வினைகளின் வழியாக இதர ஆல்கலாய்டுகளைக் கண்டறியவும் பயன்படுத்தப்படுகிறது. இதய அழுத்த நோய்க்குப் பயன்படும் ஒரு வகை மருந்தான டிஜிடாலிசு என்பதன் முதன்மையான பகுதிப்பொருட்களைக் கண்டறிவதில் இதன் பயன்பாட்டைக் கான் குறிப்பிடுகிறார். 19 ஆம் நூற்றாண்டின் பிற்பகுதியில் டிஜிடாலிசைப் பற்றிய ஆய்விற்கு சி. சி. கெல்லெர் மற்றும் எச். கிலியானி ஆகியோர் டிஜிடாலிசு என்பதைப் பற்றி ஆய்விட  இந்த வினைக்காரணியைப் பயன்படுத்தும் வினையானது பயன்படுத்தப்பட்டதால் இந்த வினை கெல்லெர்-கிலியானி வினை எனவும் அழைக்கப்படுகிறது.

## மேற்கோள்கள்

பகுப்பு:வேதியியல்
வானமங்கலம்

**வானமங்கலம்** (VANAMANGALAM) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், சூளகிரி வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது சூளகிரியில் இருந்து 19 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 52 கிலோமீட்டர் தொலைவிலும், மாநிலத் தலைநகரான சென்னையில் இருந்து 293 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  120  வீடுகள் உள்ளன. கிராமத்தின் மொத்த மக்கள் தொகையானது 569 ஆகும். இதில் ஆண்கள் எண்ணிக்கை  285, பெண்களின் எண்ணிக்கை 284 என உள்ளது. மக்களின் கல்வியறிவு விகிதமானது  59.1% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
## ஊரில் உள்ள கோயில்கள்
* வானமங்கலம் பசுவேஸ்வரர் கோயில்
## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
அம்மியம்பட்டி

**அம்மியம்பட்டி** (AMMIYAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## அமைவிடம்
புதூர் புங்கனி ஊராட்சிக்கு உட்பட்ட இந்த ஊரானது  மாவட்டத்தின் தலைநகரான கிருஷ்ணகிரியில் இருந்து 54 கிலோமீட்டர் தொலைவிலும், மாநிலத் தலைநகரான சென்னையில் இருந்து 242 கிலோமீட்டர் தொலைவிலும் உள்ளது. 
## ஊரில் உள்ள கோயில்கள்
* அம்மியம்பட்டி கந்தாண்டியம்மன் கோயில்
* அம்மியம்பட்டி பெருமாள் கோயில்
## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
சதை ஆற்றல் நுட்பச் சிகிச்சை

சதை ஆற்றல் நுட்பச் சிகிச்சை (ஆங்கிலம்:**Muscle Energy Technique (MET)**)  என்பது கைநுட்பச் சிகிச்சையின் ஒரு முக்கியமான சிகிச்சை முறை ஆகும். இம்முறை மூட்டு அசைவு சரி செய்யவும், தசை பிடிப்பு, தசை பலகீனம் மற்றும் இவைகளால் ஏற்படும் வலிகளை சரி செய்யவும் பெரும்பாலும் இயன்முறைமருத்துவர், உடற்பிடிப்பு நிபுணர், மற்றும் தசை எலும்பு மருத்துவ துறை சார்ந்த மருத்துவர்கள் பயன்படுத்துகின்றனர். இதனால் தசை எலும்பு சார்ந்த உடல் செயற்பாடுகள் சீராக்கப்படுகிறது. இந்த சிகிச்சை முறையில் நோயாளிகள் தம் சொந்த தசை சுருக்க செயல்பாட்டை பயன்படுத்தி சிகிச்சை அளிக்கப்படுகிறது.
## வரலாறு
வரலாற்று ரீதியாக, இதன் நுட்பம் எலும்பு துறை இயக்கவியலில் நோய் கண்டறிதல் மற்றும் சிகிச்சை அளித்தலில் இருந்து வருகிறது. நோயாளி தம் சொந்த தசை இயக்கம் அல்லது செயற்பாட்டு மற்றும் மருத்துவ நிபுணரின் அதற்கு எதிராக, சீராக வரையறைக்குட்பட்ட விசைகளை நோயாளியின் தசையில் ஏற்படுத்தி குறைபாடுகளை சரி செய்யும் முறை ஆகும். இந்த சிகிச்சை முறை முதன்முதலில் 1948 ஆம் ஆண்டு மருத்துவர் பிரீடு மிட்செல் அவர்களால் வரையறுக்கப்பட்டது. தசை ஆற்றல் நுட்ப சிகிச்சை உடல் குறைபாடுகள் குறிப்பாக மூட்டு அசைவு குறைபாடு, தசை இருக்கம், தசை பகுதி பெருக்கம் மற்றும் இவைகளால் ஏற்படும் வலிகளுக்கு தகுந்த சிகிச்சையாக பயன்படுகிறது.

## மேற்கோள்கள்

பகுப்பு:இயன்முறை மருத்துவம்
ஊரிசு கல்லூரி

**ஊரிசு கல்லூரி** (*Voorhees College*) இந்தியாவின் தமிழ்நாடு மாநிலத்தில் உள்ள வேலூர் மாவட்டத்தில், வேலூர் நகரத்தில் உள்ளது. ஆற்காடு மிசன் உயர்நிலைப் பள்ளியானது சென்னை பல்கலைக்கழகத்துடன் ஒருங்கிணைக்கப்பட்டபோது, 1898 ஆம் ஆண்டில் ஆற்காடு மிசன் கல்லூரியாக இக்கல்லூரி நிறுவப்பட்டது. அமெரிக்காவின் மறுசீரமைப்பு திருச்சபையைச் சேர்ந்த கல்லூரியின் புரவலர்களான ரால்ப் மற்றும் எலிசபெத் ஊரிசு தம்பதியரின் நினைவாக கல்லூரிக்கு ஊரிசு கல்லூரி எனப் பெயரிடப்பட்டது. 1902, 1911-ஆம் ஆண்டுகளில் ரால்ப் ஊரிசு தம்பதியினரால் அளிக்கப்பட்ட பண உதவியினால் பல கட்டிடங்கள் கட்டப்பட்டன.

முன்னதாக தொடக்கக் காலத்தில் ஆண், பெண் இருவரும் சேர்ந்து படிக்கும் இருபாலர் கல்லுரியாக இருந்தபோது இக்கல்லூரி ரால்ப் மற்றும் எலிசபெத் ஊரிசு கல்லூரி என்றே அழைக்கப்பட்டு வந்தது. அறுபதுகளின் பிற்பகுதியில் அப்போதைய முதல்வராக இருந்த டாக்டர் ஏ. என். கோபால் தனது பதவி முடியும் போது பெண்களை கல்லூரியில் சேர்ப்பதை நிறுத்தி விட்டார். ரால்ப் மற்றும் எலிசபெத் என்ற புரவலர்களின் பெயரையும் கைவிட்டார். ஊரிசு கல்லூரி என்று இக்கல்லூரி பெயர் மாற்றம் கண்டது. ஊரிசு  கல்லூரியில் 1975 ஆம் ஆண்டு முதல் முதுகலைப் பட்டப் படிப்புகள் தொடங்கப்பட்டன. வேலூர் மறைமாவட்ட தென்னிந்திய திருச்சபையால் ஊரிசு கல்லூரி சிறப்பாக நிர்வகிக்கப்படுகிறது. ’கடவுள் இல்லாமல் வெற்றி இல்லை’ என்பது இக்கல்லூரியின் குறிக்கோளாகும்.

வேலூர் மாவட்டத்திலுள்ள திருவள்ளுவர் பல்கலைக்கழகத்துடன் ஊரிசு கல்லூரி இணைக்கப்பட்டுள்ளது. மேலும், தேசிய மதிப்பீடு மற்றும் அங்கீகார கவுன்சிலின் அங்கீகாரத்தையும் பெற்றுள்ளது. மேலும் 2005 ஆம் ஆண்டு தரம் “எ” முதல் நிலையைப் பெற்றுள்ளது. இக்கல்லூரியில் கலை, அறிவியல், வணிகம் ஆகிய துறைகளில் பட்டப்படிப்பு மற்றும் பட்டமேற்படிப்புகள் கற்பிக்கப்படுகின்றன. முன்னாள் துணைக் குடியரசுத் தலைவர் சர்வபள்ளி இராதா கிருட்டிணன் ஊரிசு கல்லூரியின் முன்னாள் மாணவர் என்பது கல்லுரிக்கு மேலும் பெருமை சேர்க்கிறது.

## படிப்புகள்
பின்வரும் படிப்புகள் கல்லூரில் வழங்கப்படுகிறது

## இளங்கலை படிப்புகள்
  இளங்கலை-பாதுகாப்பு மற்றும் போர்த்திறஞ்சார்ந்தஆய்வுகள் 
  இளங்கலை- ஆங்கிலம்,தமிழ்,வரலாறு,பொருளாதாரம்
  இளங்கலை அறிவியல்-
      வேதியியல்,கணினிஅறிவியல்,இயற்பியல்,  விலங்கியல்,தாவரவியல்
  இளங்கலை வணிகம்
      இளங்கலை வியாபார நிர்வாகம்
 
## முதுகலை படிப்புகள்
   முதுகலை-பாதுகாப்பு மற்றும்  போர்த்திறஞ்சார்ந்த ஆய்வுகள்
   முதுகலை- வரலாறு,தமிழ்(சுயநிதியளிப்பு),ஆங்கிலம்(சுயநிதியளிப்பு),பொருளியியல்(சுயநிதியளிப்பு)

## முதுகலை அறிவியல்
   வேதியியல் (சுய நிதியளிப்பு),கணிதம்,இயற்பியல் (சுய நிதியளிப்பு),விலங்கியல்

## ஆராய்ச்சி படிப்புகள்
   தமிழ்,வரலாறு,வர்த்தகம்,விலங்கியல்,இயற்பியல்,வேதியியல்,கணிதம்
 
## முனைவர்
   வர்த்தகத்தில்,வரலாற்றில்,தமிழில்,விலங்கியல்

## மேற்கோள்கள்

பகுப்பு:வேலூர் மாவட்டத்திலுள்ள தனியார் கலைக் கல்லூரிகள்
பகுப்பு:திருவள்ளுவர் பல்கலைக்கழக இணைவுக்கல்லூரிகள்
பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்‎
இந்து யுவ வாகினி

**இந்து யுவ வாகினி** (**Hindu Yuva Vahini**) என்பது இந்து இளைஞர்  அணியாகும்.ஏப்ரல் 2002-இல் இந்து யுவ வாகினியை நிறுவியவர், கோரக்கநாதர் மடத்தின் தலைவர் யோகி ஆதித்தியநாத் ஆவார். 

இந்து யுவ வாகினியின் தலைமையிடம் தில்லியில் உள்ளது. இதன் செயல்பாடுகள் உத்தரப் பிரதேச மாநில அளவில் மட்டுமே உள்ளது.

## மேற்கோள்கள்

## வெளி இணைப்புகள்
*ஒரு நாளைக்கு 5000 விண்ணப்பங்கள்:ஆதித்யநாத்தின் இந்து யுவ வாகினி
* What is Yogi Adityanath’s Hindu Yuva Vahini? *Indian Express*; May 17, 2017.
* Hindu Yuva Vahini Ready to Hit National Highway *Economic Times*; March 20, 2017.
* Inside Yogi's Hindu Yuva Vahini *rediff.com*; April 18, 2017.

பகுப்பு:இந்து சமய அமைப்புகள்
பகுப்பு:இந்திய அமைப்புகள்
பகுப்பு:இந்துத்துவம்
பகுப்பு:இந்து தேசியம்
ஆனந்தூர், ஊத்தங்கரை வட்டம்

**ஆனந்தூர்** (ANANDUR) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது ஊத்தங்கரையில் இருந்து 20 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 50 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 954  வீடுகள் உள்ளன. கிராமத்தின் மொத்த மக்கள் தொகையானது  3,942 ஆகும். இதில் ஆண்கள் எண்ணிக்கை  1,963, பெண்களின் எண்ணிக்கை 1,979 என உள்ளது.

## கோயில்கள்
இந்த ஊரில் சோழர் காலத்திய பழமையான சிவன் கோயில் உள்ளது. இக்கோயிலில் கி.பி. 1188 ஆண்டைச் சேர்ந்த வீர்ராசேந்திர சோழன் காலத்திய கல்வெட்டு உள்ளது. இக்கோயில் இறைவன் *தான்தோன்றீசுவரமுடைய நாயநார்* என கல்வெட்டில் குறிக்கப்படுகிறார்.
 
## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மிஸ்டர். லோக்கல்

**மிஸ்டர். லோக்கல்** (*Mr. Local*) ஒரு இந்தியத் தமிழ்த் திரைப்படம் ஆகும். இது காதல் மற்றும் நகைச்சுவை கலந்த திரைப்படம் ஆகும். இத்திரைப்படத்தை இயக்குநர் எம். ராஜேஷ் இயக்கியுள்ளார். இத்திரைப்படத்தில் சிவகார்த்திகேயன் மற்றும் நயன்தாரா முன்னணி கதாபாத்திரங்களில் நடித்துள்ளனர். இதற்கு முன்னதாக இவர்களிருவரும் வேலைக்காரன் திரைப்படத்தில் நடித்திருந்தனர் என்பது குறிப்பிடத்தக்கது. இத்திரைப்படத்தின் முதற்கட்ட படப்பிடிப்பு 2018 மே மாதத்தில் தொடங்கியது. இத்திரைப்படம் பிப்ரவரி 2019 அன்று திரைக்கு வரத் திட்டமிடப்பட்டிருந்தது..

## நடிகர்கள்

* மனோகராக சிவகார்த்திகேயன் 
* கீர்த்தனா வாசுதேவனாக நயன்தாரா 
* பிளேடு பாண்டியாக யோகி பாபு 
* அசோக்காக நாராயண் லக்கி
* மனோகரின் அம்மாவாக ராதிகா சரத்குமார் 
* சிவாவாக சதீஸ் 
* கவினாக ஆர். ஜே. பாலாஜி 
* மனநல மருத்துவராக தம்பி ராமையா 
* குத்தால சிதம்பரமாக ரோபோ சங்கர் 
* ஜோதிடராக மனோபாலா 
* எழில்மாறனாக சௌந்தரராஜா
* மனோகரின் சகோதரியாக ஹரிஜா
* ஹரீஷ் சிவா
* கீர்த்தனாவின் வழக்கறிஞராக லிசி ஆண்டனி

## தயாரிப்பு
இத்திரைப்படத்தின் படப்பிடிப்பு மே 2018 இல் தொடங்கியது. இது சிவகார்த்திகேயனின் 13 ஆவது திரைப்படம் ஆகும். இத்திரைப்படத்தின் பெரும்பகுதியானது சென்னையில் படமாக்கப்பட்டது. இத்திரைப்படத்தின் முதல் தோற்ற சுவரொட்டி இத்திரைப்படத்தின் முன்னணி கதாபாத்திரமான சிவகார்த்திகேயனால் ட்விட்டரில் 2019 பிப்ரவரி 2ஆம் நாள் வெளியிடப்பட்டது. இத்திரைப்படமானது 1992 இல் வெளிவந்த மன்னன் திரைப்படத்தின் கதையைப் போன்று ஒரு பணக்கார மனைவிக்கும், ஏழை கணவனுக்கும் இடையிலான பனிப்போரைப் பின்னணியாகக் கொண்டுள்ளதாக குறிப்பிடப்பட்டது. இத்திரைப்படத்தின் தயாரிப்பாளர்கள் இத்திரைப்படம் நானி நடித்த தெலுங்குத் திரைப்படமான நீனு லோக்கல் படத்தின் மறுதயாரிப்பு அல்ல என்பதை உறுதிப்படுத்தினர். இத்திரைப்படமானது அஜர்பைஜானின் பாகுவில் படமாக்கப்பட்டுள்ளது.

## இசை
இத்திரைப்படத்தின் பாடல்கள் மற்றும் பின்னணி இசை கிப் கொப் தமிழாவால் செய்யப்பட்டது. இத்திரைப்படத்திற்கான பாடல் வரிகள் கிப் கொப் தமிழா, மிர்ச்சி விஜய் கே. ஆர். தரண், ரோகேஷ், பால் பி சாய்லஸ் மற்றும் சான்கான் ஆகியோரால் எழுதப்பட்டுள்ளது.

## மேற்கோள்கள்

பகுப்பு:2019 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நயன்தாரா நடித்த திரைப்படங்கள்
பகுப்பு:சிவகார்த்திகேயன் நடித்த திரைப்படங்கள்
பகுப்பு:ராதிகா நடித்த திரைப்படங்கள்
பகுப்பு:மனோபாலா நடித்த திரைப்படங்கள்
பகுப்பு:யோகி பாபு நடித்த திரைப்படங்கள்
பகுப்பு:தம்பி ராமையா நடித்த திரைப்படங்கள்
பகுப்பு:ஹிப்ஹாப் தமிழா இசையமைத்த திரைப்படங்கள்
கோரக்கநாதர் மடம்

**கோரக்கநாதர் மடம்** *(Gorakhnath Mutt)*, சாய்ந்த எழுத்துக்கள இந்து சமயத்தில்  நாத சைவம் பிரிவை நிறுவிய மச்சேயந்திரநாதர் கோரக்கநாதர் மடத்தை, கிழக்கு உத்தரப் பிரதேசத்தில் உள்ள கோரக்பூரில் நிறுவினார்.  இம்மடத்தின் பூசகர்களாக பிராமணர் அல்லாதோர் உள்ளனர்.  18 சித்தர்களில் ஒருவரான கோரக்கருக்கு, 12-ஆம் நூற்றாண்டில்  கோரக்கர்  மடம் மற்றும் கோயில் நிறுவப்பட்டது. இம்மடத்தில் சித்தரான கோரக்கநாரின் சமாதி உள்ளது. இம்மடம் கிழக்கு உத்தரப் பிரதேசம் மாநிலத்தின், தராய் பகுதியில் உள்ள கோரக்பூர் எனும் நகரத்தில் உள்ளது. துறவியான யோகி ஆதித்தியநாத் தற்போது இம்மடத்தின் தலைவராக 14 செப்டம்பர் 2014-இல் பொறுப்பேற்றார். கோரக்கநாதர் மடம் சார்பில், நேபாள நாட்டின் கோர்க்கா மாவட்டத்தில் உள்ள கோரக்கநாதர் மடத்தில் கோரக்கநாதருக்கு ஒரு கோயில் கட்டப்பட்டுள்ளது.

## மடத்தின் அரசியல் பங்கு
இம்மடத்தின் தலைவராக இருந்த **மகந்த் திக்விஜய் நாதர்** 1921 முதல் இந்திய விடுதலை இயக்கத்தில் பங்கேற்றார். பின்னர் 1937 முதல் 1950 வரை இந்து மகாசபையில் இணைந்து பணியாற்றினார்.

1949-இல் ராம ஜென்ம பூமியில் இராமர்–சீதை திருவுருவச் சிலைகளை நிறுவினார். திக்விஜய் நாதருக்குப் பின்னர் மடத்தின் தலைவராக பொறுப்பேற்ற **மகந்த் அவைத்தியநாதர்**, 1962, 1967, 1969, 1974 மற்றும் 1977 ஆண்டுகளில்  உத்தரப் பிரதேச மாநில சட்டமன்ற உறுப்பினராகவும், 1970 மற்றும் 1989 ஆண்டுகளில் கோரக்பூர் நாடாளுமன்ற மக்களவை உறுப்பினராகவும் தேர்ந்தெடுக்கப்பட்டார். பின்னர் பாரதீய ஜனதா கட்சியில் இணைந்து 1991 மற்றும் 1996 ஆண்டுகளில் கோரக்பூர் நாடாளுமன்ற மக்களவை உறுப்பினராகத் தேர்ந்தெடுக்கப்பட்டார்.

பின்னர் கோரக்கபூர் மடத்தின் தலைவராக பொறுப்பேற்ற யோகி ஆதித்தியநாத், உத்தரப் பிரதேச முதல்வராக தேர்ந்தெடுக்கப்படும் வரை, 1998 முதல் கோரக்பூர் நாடாளுமன்ற  உறுப்பினராக தொடர்ந்து தேர்ந்தெடுக்கப்பட்டவர். யோகி ஆதித்தியநாத், 2002 இந்து யுவ வாகினி எனும் இளைஞர் படையை நிறுவி, யோகி ஆதித்தியநாத் உத்தரப் பிரதேசத்தில் இந்துத்துவா கொள்கைகளைப் பரவச் செய்தார்.

## மேற்கோள்கள்


## வெளி இணைப்புகள்
* கோரக்கநாதர் மடத்தின் அதிகாரப்பூர்வ இணையதளம்

பகுப்பு:இந்து சமய அமைப்புகள்
பகுப்பு:இந்திய அமைப்புகள்
பகுப்பு:கோரக்பூர் மாவட்டம்
பாப் ஹாக்

**பாப் ஹாக்** (*Bob Hawke*) என அழைக்கப்படும் **இராபர்ட் யேம்சு லீ ஹாக்** (*Robert James Lee Hawke*, 9 டிசம்பர் 1929 – 16 மே 2019) ஆத்திரேலிய அரசியல்வாதி ஆவார். இவர் 1983 முதல் 1991 வரை 23-வது ஆத்திரேலியப் பிரதமராகவும், ஆத்திரேலியத் தொழில் கட்சித் தலைவராகவும் பதவியில் இருந்தார். ஆத்திரேலியாவில் நீண்ட காலம் பதவி வகித்த தொழிற்கட்சிப் பிரதமர் இவராவார்.

பாப் ஹாக் தெற்கு ஆஸ்திரேலியாவில் பிறந்து, சிறு வயதிலேயே மேற்கு ஆஸ்திரேலியாவுக்கு இடம் பெயர்ந்தார். மேற்கு ஆஸ்திரேலியப் பல்கலைக்கழகத்தில் பட்டப்படிப்பை முடித்துக் கொண்டு, புலமைப் பரிசில் பெற்று ஆக்சுபோர்டு பல்கலைக்கழகம் சென்றார். 1956 இல், இவர் ஆத்திரேலியத் தொழிற்சங்கப் பேரவையில் ஆய்வாளராகப் பணியாற்ற ஆரம்பித்தார். 1969 இல் தொழிற்சங்கங்களின் தலைவராகத் தெரிவானார். 1980 இல் அரசியலில் நுழைந்த இவர் அதே ஆண்டிலேயே நாடாளுமன்ற உறுப்பினராகத் தேர்ந்தெடுக்கப்பட்டார்.

1983 இல், தொழிற் கட்சியின் தலைவராக நாடாளுமன்றத் தேர்தலை சந்தித்தார். இத்தேர்தலில் தொழிற் கட்சி அறுதிப் பெரும்பான்மையைப் பெற்று ஆட்சியைப் பிடித்தது. பாப் ஹாக் 23-வது பிரதமராகத் தேர்ந்தெடுக்கப்பட்டார். அதன் பின்னர், 1984, 1987, 1990 ஆகிய தேர்தலக்ளிலும் வெற்றி பெற்று பிரதமரானார். இவரது அரசின் காலத்தில் ஏப்பெக் நிறுவனம் ஆரம்பிக்கப்பட்டது. 1986 ஆத்திரேலியா சட்டத்தை நிரைவேற்றப் பெரும் பங்கு வகித்தார். இதன் மூலம் ஆத்திரேலியாவுக்கு ஐக்கிய இராச்சியத்துடன் இருந்த சட்ட உரிமைகள் நீக்கப்பட்டன. 1991 இல் இவர் தொழிற்கட்சியின் தலைமைப் பதவியில் இருந்து நீக்கப்பட்டார். அதனை அடுத்து, துனைத் தலைவராக இருந்த பவுல் கீட்டிங் பிரதமரானார்.

ஆத்திரேலிய நாடாளுமன்றத் தேர்தலுக்கு இரண்டு நாட்களுக்கு முன்னர், 2019 மே 16 இல் பாப் ஹாக் காலமானார். இவர் பவுல் கீட்டிங்குடன் இணைந்து தேர்தல் பரப்புரைகளில் ஈடுபட்டிருந்தார்.

## மேற்கோள்கள்

## வெளி இணைப்புகள்

*Hawke Swoops into Power &nbsp;– Time 14 March 1983
*Robert Hawke &nbsp;– Australia's Prime Ministers / National Archives of Australia
*Bob Hawke Prime Ministerial Centre
*

பகுப்பு:1929 பிறப்புகள்
பகுப்பு:2019 இறப்புகள்
பகுப்பு:ஆத்திரேலியப் பிரதமர்கள்
பகுப்பு:ஆத்திரேலிய அரசியல்வாதிகள்
கிரீன்பார்க் துடுப்பாட்ட அரங்கம்

**கிரீன்பார்க் துடுப்பாட்ட அரங்கம் (**Green Park Stadium) கான்பூர், இந்தியாவில் உள்ளது. உத்தரப்பிரதேச துடுப்பாட்ட அணிக்கு இது உள்ளூர் துடுப்பாட்ட அரங்கமாகும். இது உத்தரப்பிரதேச விளையாட்டு அமைச்சகத்தால் கட்டுப்படுத்தப்படுகிறது. இந்த மாநிலத்தில் உள்ள ஒரே சர்வதேசத் துடுப்பாட்ட அரங்கம் இதுவாகும். இதில் ஒருநாள் பன்னாட்டுத் துடுப்பாட்டம் மற்றும் தேர்வுத் துடுப்பாட்டப் போட்டிகள் நடத்தப்படுகின்றன. இங்கு 32,000 இருக்கைகள் உள்ளன.

## ஒபது பதிவுகள்
* 1987 துடுப்பாட்ட உலகக்கிண்ணத் தொடரின் 'பி' பிரிவின் இலங்கை எதிர் மேற்கிந்தியத் தீவுகள் போட்டி இங்கு நடைபெற்றது.
* அதே ஆண்டில் நேரு கோப்பைக்கான போட்டியும் இங்கு நடைபெற்றது.
## காட்சியகம்

*
படிமம்:Green Park Stadium during an IPL match (1).jpg
படிமம்:Green Park Stadium during an IPL match (2).jpg
படிமம்:England Vs India T20 match practice session at Green Park Stadium.jpg
படிமம்:England Vs India T20 match at Green Park Stadium (2).jpg
படிமம்:Mahendra Shukla - Green Park.jpg


## இவற்றையும் காண்க
* பராபடி விளையாட்டரங்கம்
* ஈடன் கார்டன்ஸ்

## சான்றுகள்


பகுப்பு:உத்திரப்பிரதேச மாநில துடுப்பாட்ட அரங்குகள்
உழத்தியர் பெயர்கள் (முக்கூடற்பள்ளு)

முக்கூடற் பள்ளு என்னும் நூலில்  நாற்று நடும் உழத்தியர் பெயர்கள் பாட்டு ஒன்றில் அடுக்கிக் கூறப்பட்டுள்ளன.  உழத்தியை இந்த நூல் ‘பள்ளி’ என்று குறிப்பிடுகிறது.
அவை தனித்தமிழ்ப் பெயர்களாக உள்ளன. 
அந்தப் பெயர்கள் இங்கு அகர வரிசைப்படுத்தித் தரப்படுகின்றன. 

## உழத்தியர் பெயர்கள்

:அங்காளி
:அணைஞ்சி 
:அம்மச்சி
:அருதி 
:அழகி 
:அன்னம் 
:ஆலி 
:இருவி 
:உடைச்சி 
:எல்லி 
:எழுவி
:கரும்பி
:கலிச்சி
:கள்ளி
:கன்னி 
:காத்தி 
:காமி 
:குருந்தி 
:சடைச்சி 
:சாத்தி 
:சின்னி 
:சுந்தி 
:செம்பி 
:செல்லி 
:சேவி
:தம்பிச்சாள்
:திருவி 
:நல்லி 
:நன்னி 
:நாகி 
:நாச்சி 
:நூவி 
:பாலி
:புலிச்சி 
:பூமி 
:பூலி 
:பூவி 
:பெரிச்சி
:பேச்சி 
:பொதுவி 
:பொன்னி 
:போகிலாள்
:மருதி
:மூக்கி
:வம்பி 
:வெழுதி 
:வேம்பி 
:வேலி

## மேற்கோள்

பகுப்பு:தமிழர் அடையாளம்
வெனம் (திரைப்படம்)

**வெனம்** (Venom) என்பது 2018 ஆம் ஆண்டு வெளியான அமெரிக்க மீநாயகன் திரைப்படம் ஆகும். இப்படம் மார்வெல் காமிக்ஸில் வரும் 'வெனம்' எனும் கதாப்பாத்திரத்தை அடிப்படையாகக் கொண்டு மார்வெல் ஸ்டுடியோ மற்றும் டென்சென் பிக்சர்ஸ் ஆகியோருடன் இணைந்து, கொலம்பியா பிக்சர்ஸ் தயாரிக்க சோனி பிக்சர்ஸால் வெளியிடப்பட்டது.

இது சோனியின் இசுபைடர் மேன் பிரபஞ்சத்தின் முதல் படமாகும். ரூபன் பிளைஷர் என்பவர் இயக்கும் இந்த திரைப்படத்திற்கு ஜெஃப் பிங்க்னர், சுகாட் ரோசன்பர்க் மற்றும் கெல்லி மார்செல் ஆகியோர் திரைக்கதை எழுத டோம் ஹார்டி, மிசெல் வில்லியம்சு, ரிசு அகமது, சுகாட் ஹேய்சு மற்றும் இரெல்டு சுகாட் போன்ற பலர் நடித்துள்ளர்கள்.

வெனம் படம் 5 அக்டோபர் 2018 அன்று  ஐக்கிய அமெரிக்காவில் வெளியாகி வசூல் ரீதியாக வெற்றி பெற்று உலகளவில் 856 மில்லியன் டாலர்களை ஈட்டிய 2018 ஆம் ஆண்டில் ஏழாவது மிக அதிக வசூல் செய்த படமாக அமைந்தது. டோம் ஹார்டியின் நடிப்பு சிலரால் பாராட்டுக்களைப் பெற்றிருந்தாலும், அதன் திரைக்கதை மற்றும் இசுபைடர் மேனுடனான தொடர்பு இல்லாததால் விமர்சகர்களிடமிருந்து பொதுவாக எதிர்மறையான விமர்சனங்களைப் பெற்றது. இந்த திரைப்படத்தின் தொடர்ச்சியாக வெனம்: லெட் தேர் பி கார்னேஜ் என்ற படம் 2021 ஆம் ஆண்டு வெளியாவுள்ளது.

## மேற்கோள்கள்

## வெளி இணைப்புகள்
*  
*     
* 

பகுப்பு:2018 ஆங்கிலத் திரைப்படங்கள்
பகுப்பு:அமெரிக்கத் திரைப்படங்கள்
பகுப்பு:அமெரிக்க மீநாயகன் திரைப்படங்கள்
பகுப்பு:அமெரிக்க அறிபுனைத் திரைப்படங்கள்
பகுப்பு:அமெரிக்க அதிரடித் திரைப்படங்கள்
பகுப்பு:கொலம்பியா பிக்சர்ஸ் திரைப்படங்கள்
பகுப்பு:ஐமேக்ஸ் திரைப்படங்கள்
பகுப்பு:சான் பிரான்சிஸ்கோவில் படமாக்கப்பட்ட திரைப்படங்கள்
கு. தி. சிங் பாபு விளையாட்டரங்கம்

**கு. தி. சிங் பாபு விளையாட்டரங்கம்** (The KD Singh Babu Stadium) என்பது  லக்னோவில் உள்ள விளையாட்டரங்கமாகும். இதற்கு  தி. சிங் எனும் வளைதடிப் பந்தாட்ட வீரரின் நினைவாக பெயர்சூட்டப்பட்டுள்ளது. இதர்கு முன்பாக இது மத்திய விளையாட்டரங்கம் என அழைக்கப்பட்டது.

## வசதிகள்
கு. தி. சிங் பாபு அரங்கத்தில் பின்வரும் வசதிகள் உள்ளன.

* நீச்சல் வளாகம்
* உள்ளரங்க விளையாட்டு வளாகம்
* செயற்கை டென்னிஸ் மைதானம்
## இவற்றையும் காண்க
* பராபடி அரங்கம்
* ஈடன் கார்டன்ஸ்

## சான்றுகள்


பகுப்பு:இந்தியத் துடுப்பாட்ட மைதானங்கள்
பகுப்பு:துடுப்பாட்ட அரங்குகள்
நைட்ரசோயூரியா

**நைட்ரசோயூரியா** *(Nitrosourea)* ஒரு மூலக்கூறாகவும், நைட்ரசோ குழுவும் (R-NO)  யூரியா குழுவும் சேர்ந்த ஒரு சேர்மமாகவும் கருதப்படுகிறது.
 
## உதாரணங்கள்
*அரபினோபைரனோசில்-என்-மெத்தில்-என்-நைட்ரசோயூரியா (அரனோசு)
* கார்மசுட்டின் (பிசு-குளோயெத்தில்நைட்ரசோயூரியா)
* குளோரோசோட்டோசின்
* எத்தில்நைட்ரசோயூரியா
* போட்மசுட்டின்
* லோமசுட்டின்
* நிமசுட்டின்
* என்-நைட்ரசோ-என்-மெத்தில்யூரியா 
* ரானிமசுட்டின் 
* செமசுட்டின்
* சிடெரெப்டோசோசின்

நைட்ரசோயூரியா சேர்மங்கள் அனைத்தும் டி.என்.ஏ. உடன் ஆல்கைல் குழுவை இணைக்கும் முகவர்கள் ஆகும். பெரும்பாலும் இவை மருந்தால் நோய் நீக்கும் சிகிச்சையில் பயன்படுகின்றன. இவை கொழுப்பு விரும்பிகளாகும். எனவே இவற்றால் இரத்தம்-மூளையில் உட்புகவிடாமல் செய்யும் தடுப்புகளைத் தாண்டிச் செல்லமுடியும். கிளியோபிளாசுட்டோமா போன்ற மூளைக் கட்டிகளுக்கானச் சிகிச்சையில் பயனுள்ளதாக உள்ளது . 


File:Aranose (Haworth).svg|அரபினோபைரனோசில்-என்-மெத்தில்-என்-நைட்ரசோயூரியா 
File:Carmustine.svg|கார்மசுட்டின் 
File:Chlorozotocin (Haworth).svg| குளோரோசோட்டோசின்
File:ENU.svg|எத்தில்நைட்ரசோயூரியா 
File:Fotemustine.svg|போட்மசுட்டின் 
File:Lomustine.svg| லோமசுட்டின் 

File:N-Nitroso-N-methylurea.svg| என்-நைட்ரசோ-என்-மெத்தில்யூரியா 
File:Nimustine.svg| நிமசுட்டின்
File:Ranimustine (Haworth).svg|ராணிமசுட்டின்
File:Semustine.svg|செமசுட்டின்
File:Streptozocin (Haworth).svg|சிடெரெப்டோசோசின்


## பக்க விளைவுகள்
லோமசுட்டின் போன்ற சில நைட்ரசோயூரியாக்கள் குடலிய நுரையீரல் நோய்களுடன் தொடர்பு கொண்டவையாக உள்ளன .
## மேற்கோள்கள்
 
## புற இணைப்புகள்
* 

பகுப்பு:யூரியாக்கள்
பகுப்பு:கரிமச் சேர்மங்கள்
பகுப்பு:நைட்ரசோ அமீன்கள்
பிச்சுவா

**பிச்சுவா** (**Bichuwa** அல்லது **bichawa** (     ,     ) என்பது இந்திய துணைகண்டத்தில்  தோன்றிய ஒரு குத்துவாள் ஆகும். இது அலை போன்று வலைந்த குறுகிய கூர்மையான கத்தியாகும்.  தேள் கொடுக்கை ஒத்த இதன் தோற்றத்தால் இதற்கு இந்திப் பெயரான *பிச்சுவா* என்ற பெயர் உண்டானது. இந்தக் கத்தியானது தென்னிந்திய திராவிடர்கள் உருவாக்கிய ஆயுதமான மட்டுவு அல்லது *ஹார்ன் டாகரை* அடிப்படையாகக் கொண்டு உருவாக்கப்பட்ட ஆயுதமாகும். மேலும் பிச்சுவா கத்தியானது எருமைக் கொம்பின் வடிவத்தை தன்னகத்தே  கொண்ட கத்தி ஆகும். பிசுவாவின் துவக்கக்கால எடுத்துக்காட்டுகளானது, இடைக்காலத்தில் தென்னிந்தியாவில் நிலவிய விஜயநகர  பேரரசில் இருந்து கிடைக்கிறது. இதைத் தயாரிப்பது ஒப்பீட்டளவில் எளிதானது என்பதால், 20 ஆம் நூற்றாண்டிலும் பிச்சுவா ஒரு அலங்காரக் குத்துவாளாகத்  தொடர்கிறது.

## அமைப்பும் பயன்பாடும்
பிச்சுவா கத்தியானது பொதுவாக  லேசாக வளைந்த வெட்டுப் பகுதியைக் கொண்டு இருக்கும். இது பொதுவாக சுமார் 30 சென்டிமீட்டர் நீளமுடையதாக இருக்கும். சில பிச்சுவாக்கள் கைப்பிடியில் கைவிரல்களை பாதுகாக்கும் கண்ணிகளைக் கொண்டிருக்கும்.  தென்னிந்தியாவில் மத்தியக் காலத்தில் காணப்பட்ட பிச்சுவாக்களின் கைப்பிடியில் யாளியின் உருவத்தைக் கொண்டு வேலைப்பாடு செய்யப்பட்டிருக்கும். சில பிச்சுவாக்கள் ஒன்றுக்கும் மேற்பட்ட தகடுகளைக் கொண்டதாக இருக்கும்.

இந்த ஆயுதத்தில் சிறியவற்றை இடுப்பில் எளிதாக மறைத்துவைத்துக் கொள்வர்.   பாக் நாகாவுடன் இணைந்தவாறு உள்ள பிச்சுவாக்கள் உண்டு. பிச்சுவாவின் கைப்பிடியில் பாக் நாகா நகங்கள் சேர்க்கப்பட்தாகவோ அல்லது பாக்நாதாகவில் பிச்சுவா கத்தி இணைக்கப்பட்டதாகவோ இருக்கும். இந்த இந்த கலவையான ஆயுதமானது, *பிச்சுவா பாக் நாகா* என அழைக்கப்படும். 17ஆம் நூற்றாண்டில் மராத்திய தலைவரான சிவாஜியால் அப்சல் கானை படுகொலை செய்ய இது பயன்படுத்தப்பட்டது. சிவாஜியின் ஆயுதமானது *பவானி* அல்லது "உயிர் கொடுப்பான்" என்ற பெயரால் அழைக்கப்பட்டது. ஆனால் இது அவரது வாளின் பெயர் என்று சில தகவல்கள் தெரிவிக்கின்றன.

## குறிப்புகள்
* George Cameron Stone: *A Glossary of the Construction, Decoration, and Use of Arms and Armor in All Countries and In All Times* (1934)
*

பகுப்பு:இந்திய கைகலப்பு ஆயுதங்கள்
பகுப்பு:இந்திய ஆயுதங்கள்
அரசினர் கலைக் கல்லூரி, பாப்பிரெட்டிப்பட்டி

**அரசினர் கலைக்கல்லூரி, பாப்பிரெட்டிப்பட்டி** என்பது இந்தியாவின் தமிழ்நாட்டில் தருமபுரி மாவட்டத்தில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். இக்கல்லூரி 2011 சூலை 22 ஆம் நாள் தொடங்கப்பட்டது. தேசிய மதிப்பீடு மற்றும் தரச்சான்று அவையின் அனுமதியுடன் சேலம் பெரியார் பல்கலைக்கழகத்தின் உறுப்புக் கல்லூரியாக இயங்கி வருகிறது. இக்கல்லூரிக்கு பல்கலைக்கழக மானியக் குழுவால்  உயர்தர வரிசையான 2எஃப் மற்றும் 12பி ஆகிய அங்கிகாரங்கள் அளிக்கப்பட்டுள்ளன.

## அமைவிடம்
இக்கல்லூரியானது பென்னாகரம்-பாப்பாரப்பட்டி சாலையில் உள்ள தித்தியோப்பனஹள்ளியில், 15.95 ஏக்கர் நிலப்பரப்பில் அமைந்துள்ளது. இதில், 67 ஆயிரம் சதுரஅடி பரப்பில், 22 வகுப்பறைகள், எட்டு ஆய்வகங்கள் மற்றும் முதல்வர் அறை, துறைத்தலைவர்கள் அறை, ஓய்வறை, நூலகம், கூட்டரங்கம் உள்ளிட்டவை அமைந்துள்ளன.

## வழங்கும் படிப்புகள்
### இளநிலைப் படிப்புகள்

*தமிழ்
*ஆங்கிலம்
*கணிதம்
*கணினி அறிவியல்
*வணிகவியல்

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்
* தருமபுரி மாவட்டத்திலுள்ள கல்வி நிலையங்கள்

## மேற்கோள்கள்

பகுப்பு:தருமபுரி மாவட்டத்திலுள்ள அரசினர் கலைக் கல்லூரிகள்
நியோடிமியம் நைட்ரேட்டு

**நியோடிமியம் நைட்ரேட்டு** *(Neodymium nitrate)* என்பது Nd(NO3)3.என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். உயர்த்தப்பட்ட வெப்பநிலையில் இச்சேர்மம் நியோடைமியம்(III) ஆக்சைடு நைட்ரைட்டாக (NdONO3) சிதைவடைகிறது .

## மேற்கோள்கள்
 

## புற இணைப்புகள்
* Neodymium Nitrate at americanelements.com

பகுப்பு:நியோடிமியம்(III) சேர்மங்கள்
பகுப்பு:நைட்ரேட்டுகள்
ஆண்டிப்பட்டி, ஊத்தங்கரை வட்டம்

**ஆண்டிப்பட்டி** (ANDIPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## அமைவிடம்
இந்த ஊரானது ஊத்தங்கரையில் இருந்து 2 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 51 கிலோமீட்டர் தொலைவிலும், மாநிலத் தலைநகரான சென்னையில் இருந்து 244 கிலோமீட்டர் தொலைவிலும் உள்ளது. 

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
சிங்கப்பூரில் அதிக வசூல் செய்த திரைப்படங்கள்

## அதிக வசூல் செய்த திரைப்படங்கள்
சிங்கப்பூரில் அதிக வசூல் செய்த திரைப்படங்கள். 

## 2010 இல் அதிக வசூல் செய்த படங்கள்

## 2018 இல் அதிக வசூல் செய்த படங்கள்

## குறிப்புகள்

## வெளி இணைப்புகள்

* சிங்கப்பூர் மீடியா ஃப்யூஷன் 
* சிங்கப்பூர் திரைப்பட ஆணையம் வலைத்தளம் 

பகுப்பு:திரைப்படம் தொடர்பான பட்டியல்கள்
பகுப்பு:சிங்கப்பூர்
லால் பகதூர் சாஸ்திரி விளையாட்டரங்கம்

**லால் பகதூர் சாஸ்திரி விளையாட்டரங்கம்** (The Lal Bahadur Shastri Stadium () ஐதராபாத்து, தெலங்கானாவில் உள்ள விளையாட்டரங்கம் ஆகும். *பதே மைதானம்* என அழைக்கப்பட்ட இந்த அரங்கத்தில் துடுப்பாட்டம் மற்றும் கால்பந்து போட்டிகள் நடைபெறுகிறது. இந்தியாவின் முன்னாள் பிரதம மந்திரியாக இருந்த லால் பகதூர் சாஸ்திரியின் நினைவாக 1967 இல் இந்தப் பெயர் சூட்டப்பட்டது.

## வரலாறு
அசிஃப் ஜஹி எனும் ஐதராபாத் நிசாமின் காலத்தில் இது போலோ மைதானமாக இருந்தது.  செகாந்திராபாத்திலுள்ள ஜிம்கானா அரங்கத்தில் போதிய அளவில் இருக்கை வசதிகள் இல்லாமல் இருந்தது. எனவே சர்வதேச போட்டிகள் இந்த மைதானத்தில் நடந்தது. நவம்பர் 1995 இல் நியூசிலாந்துக்கு எதிராக முதல் தேர்வுத் துடுப்பாட்டப் போட்டி நடந்தது.

## இவற்றையும் காண்க
* மும்பை ஜிம்கானா

## சான்றுகள்


## வெளியிணைப்புகள்
* கிரிக் இன்ஃபோ வலைத்தளத்தில்
* லால்பகதூர் சாஸ்திரி அரங்கம்
* கிரிக்கெட் அர்சிவ் வலைத்தளத்தில்

பகுப்பு:இந்தியத் துடுப்பாட்ட மைதானங்கள்

பகுப்பு:ஐதராபாத்து
பகுப்பு:ஐதராபாத் மாவட்டம், இந்தியா
அதிக வசூல் செய்த ஆர்-மதிப்பிடப்பட்ட படங்கள்

இது அதிக வசூல் செய்த ஆர் - மதிப்பிடப்பட்ட திரைப்படங்களின் பட்டியல் ஆகும்.  

## 50 அதிக வசூல் செய்த ஆர்- மதிப்பிட்ட படங்கள்

## மேற்கோள்கள்

பகுப்பு:திரைப்படம் தொடர்பான பட்டியல்கள்
ரிட்ஜ் சாலை, சிம்லா

**ரிட்ஜ் சாலை** (*The Ridge*) என்பது இந்தியாவின் இமாச்சலப் பிரதேசத்தின் தலைநகரமான சிம்லாவின் மையத்தில் அமைந்திருக்கும் பெரிய வெளிப்புற இடமாகும். சிம்லாவின் அனைத்து கலாச்சார நிகழ்ச்சிகளிலும் ரிட்ஜ் மையமாக உள்ளது. இது சிம்லாவின் புகழ்பெற்ற வணிக மையம் ஒன்று சாலை வழியாக அமைந்துள்ளது. சிம்லாவின் முக்கிய இடங்களான ஸ்நோடன், மால், ஜாகு மலை போன்றவை ரிட்ஜ் மூலம் இணைக்கப்பட்டுள்ளன.

இது மால் சாலையுடன் கிழக்கிலிருந்து மேற்கு நோக்கி செல்கிறது, மற்றும் மேற்கு பக்கத்தில் *ஸ்கேண்டல் பாயிண்ட்* அதை இணைக்கிறது. கிழக்கு பக்கத்தில், ரிட்ஜ் சாலை லக்கர் பஜார், ஒரு மர கைவினை சந்தைக்கு வழிவகுக்கிறது. இது பெரிய மைல்கல் மற்றும் மலை வாசஸ்தலத்தின் மிகவும் எளிமையான அடையாளம் ஆகும். குளிர்காலம் துவங்கும் போது, நாட்டில் பெரிய பனிப்பொழிவு ஏற்பட்டால், பெரும்பாலான பத்திரிகைகளில் பனிப்பொழிவுகளுடன் கூடிய காடுகளின் புகைப்படங்கள் அச்சிடப்படுகின்றன.

ரிட்ஜ் பகுதி தேவாலயத்தின் நவ-கோதிக் கட்டமைப்பில் 1844 ஆம் ஆண்டு முதன் முதலாக கட்டப்பட்டது,மேலும் 1910 ஆம் ஆண்டில் கட்டப்பட்ட ஒரு டுடோர்பேதன் போன்ற நூலகம் கட்டப்பட்டது. ரிட்ஜ் மீது இமாச்சலப் பிரதேச முதல் முதல் மந்திரியாக திகழ்ந்த  டாக்டர் ஒ.எஸ்  பார்மர்,  மகாத்மா காந்தி மற்றும் இந்திரா காந்தி ஆகியோரது சிலைகள் அமைந்துள்ளன.

இது உலகின் மிகப் பெரிய மலைப் பகுதியாகும், ஒரு காலத்தில் சிம்லாவின் அடிவாரத்தில், மிகப்பெரிய வனப்பகுதி இருந்தது, இப்போது பசுமையான சரிவுகளான ஃபிர்ஸ், பைன், இமாலயன் ஓக் மற்றும் கார்மின் ரோதோடென்ட்ரான் மரங்கள் ஆகியவற்றால் மூடப்பட்டுள்ளது, இதில் சிவப்பு-கூரைத் தட்டுகள், பகுதி மூடப்பட்ட வீடுகள் மற்றும் கோதிக் அரசு கட்டிடங்கள் ரிட்ஜில் காணப்படுகின்றன.

## முக்கியத்துவம்
ரிட்ஜ்ஜின் அடியில், பிரித்தானிய சுற்றுலா நகரத்திற்கு நீர் வழங்கப்படும் பெரிய குளங்கள் உள்ளன. ரிட்ஜ் நகரின் உயிர் நீர்த்தேவை போக்கும் நீர்த்தேக்கத்தைக் கொண்டிருக்கிறது, இது 1000000 கேலன் நீர் திறனைக் கொண்டுள்ளது. இந்த குளங்கள் குறிப்பிடத்தக்க அளவிற்கு பெரிய அளவில் இருப்பதால், அவை சிம்லாவுக்கு முக்கிய நீர் விநியோகமாக பயன்படுத்தப்பட்டு வருகின்றன. இந்த நீர்த்தேக்கம் 1880 களில் கட்டப்பட்டது என்று கூறப்படுகிறது, எந்த சிமெண்ட்டையும் பயன்படுத்தமல் சுண்ணாம்பு கலவைகளைக் கொண்டு கட்டப்பட்டது.

ரிட்ஜ் பல அரசு விழாக்கள் ,செயல்பாடுகள் மற்றும் கண்காட்சிக்கு புகழ் பெற்றது. பொதுவாக இது போன்ற கொண்டாட்டங்கள் மற்றும் நிகழ்வுகளுக்கான இடமாக விளங்குகிறது. ரிட்ஜில் நடைபெறும் மிக பிரபலமான திருவிழா கோடை விழாவாகும். இந்த புகழ்பெற்ற திருவிழா ஏப்ரல் அல்லது மே மாதங்களில் நடைபெறுகிறது. இந்த காலங்களில் சிம்லா முழுவதுமே வண்ணமயமாகவும் மற்றும் பல்வேறு நடவடிக்கைகளின் கலவையாகவும் திகழும். ரிட்ஜ் ஜ்ஜின் முக்கிய அடையாளங்களான கிருத்து தேவாலயம், ஒரு நவ-கோதிக் மாதியில் 1850 களில் கட்டப்பட்ட அமைப்பு, மற்றும் ஒரு டியுடெர்பெத்தியக் நூலக கட்டடமும் ஆகும்.

## குறிப்புகள்

## வெளி இணைப்புகள்
*Shimla Tourism at District Administration of Shimla Website

பகுப்பு:இமாச்சலப் பிரதேசம்
பகுப்பு:இந்தியச் சுற்றுலாத் தலங்கள்
கட்டாரி

**கட்டாரி** (**katar** அல்லது **katara**,    ) என்பது இந்திய துணைக் கண்டத்தைச் சேர்ந்த ஒரு குத்துவாள் வகையாகும்.  இந்த குத்துவாளின் கைப்பிடியானது H வடிவில் இருப்பது இதன் தனிச்சிறப்பாகும். இதைப் பிடித்திருப்பவரின் முன்கையின் மேல் கத்தியின் குத்துப் பகுதி அமர்ந்திருக்கும். இந்தக் குத்துவாளானது இந்தியத் துணைக் கண்டத்தில் மிகவும் பிரபலமானதும், தனித்துவமானதும் ஆகும்.   வழிபாட்டுச் சடங்குகளிலும் கட்டாரிகள் இடம்பெற்றுள்ளன.  

## சொற்பிறப்பு
தென்னிந்தியாவில் உருவான இந்த ஆயுதத்தின் பழமையான பெயரானது தமிழ்ச் சொல்லான கட்டாரி என்பதாகும். மேலும் இது குத்துவாள் என்ற பெயரிலும் தமிழில் அழைக்கப்படுகிறது. இது சமசுகிருதத்தில் *கட்டாரா* (कट्टार) அல்லது *கட்டாரி என மருவியது*. இருப்பினும் இந்தச் சொல்லானது பெரும்பாலும் நவீன ஹிந்தி மொழியில் காலனிய மொழிபெயர்பின் தொடர்ச்சியாக கட்டார் ("katar") என அழைக்கப்படுகிறது. 

கட்டாரியை துணைக்கண்டத்தின் பிற மொழிகளான கன்னடத்தில் கட்டாரி (*kaṭhāri-* ಕಠಾರಿ), மலையாளத்தில் கட்டார (കട്ടാര), மராத்தியில் கட்யாரா, (*kaṭyāra-* कट्यार) பஞ்சாபியில் கட்டார் (*kaṭār-* ਕਟਾਰ), இந்தியில் கட்டாரா அல்லது கட்டாரி (कटार) என அழைக்கப்படுகிறது. 

## வரலாறு
கட்டாரி இந்தியாவில் உருவான ஒரு ஆயுதமாகும்.  இதன் துவக்கக்கால வடிவங்களானது 14 ஆம் நூற்றாண்டின் விசயநகரப் பேரரசு காலத்துடன்  நெருக்கமாக உள்ளன.  நடுவிரல், ஆள்காட்டி விரலுக்கு இடையில் வைத்து பயன்படுத்தும் குத்துவாளான முஷ்டிகாவில் இருந்து தோன்றியிருக்கலாம் என கருதப்படுகிறது. 

## குறிப்புகள்

பகுப்பு:இந்திய ஆயுதங்கள்
பகுப்பு:இந்திய கைகலப்பு ஆயுதங்கள்
அப்பிநாயக்கன்பட்டி

**அப்பிநாயக்கன்பட்டி ** (APPINAICKAMPATTI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## ஊரில் உள்ள பள்ளிகள்
* ஊராட்சி ஒன்றிய துவக்கப்பள்ளி
## ஊரில் உள்ள கோயில்கள்
* அப்பி நாயக்கன்பட்டி திம்மராயசாமி கோயில்

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
சீசியம் காட்மியம் புரோமைடு

**சீசியம் காட்மியம் புரோமைடு** *(Caesium cadmium bromide)* என்பது CsCdBr3  என்ற மூலக்கூற்று வாய்ப்பாட்டால் விவரிக்கப்படும் ஒரு செயற்கை படிகப் பொருளாகும். இப்படிகப்பொருள் AMX3  என்ற குழுவில் இடம்பெறுகிறது. இப்பொது வாய்ப்பாட்டிலுள்ள A  என்பது கார உலோகத்தையும்  M என்பது ஈரிணைதிற உலோகத்தையும் X என்பது ஆலசன் அயனியையும் குறிக்கின்றன. மற்ற பல புரோமைடுகளைப் போல அல்லாமல் சீசியம் காட்மியம் புரோமைடு நீருறிஞ்சுவதில்லை . இதனால் சூரிய மின்கலன்களில் ஒரு திறனுள்ள உயராற்றல் ஒளியனாக்கும் செயல்முறை பயன்பாட்டுக்கு உகந்ததாக கருதப்படுகிறது . தனி படிகமாக அரிய மண் அயனிகளுடன் ஒரு மாசாகக் கலந்தால் இதை ஒரு செயல்படு சீரொளி ஊடகமாகப் பயன்படுத்த முடியும். கட்புலனாகும் அகச்சிவப்பு மண்டல நிறமாலையில் உயர் ஒளிபுகும் தன்மையைக் கொண்டிருப்பதால் இதை நேரிலி ஒளியியல் படிகமாகவும் பயன்படுத்த முடியும் .  
Cs2CdBr4  என்ற மூலக்கூற்று வாய்ப்பாடு கொண்ட சீசியம் காட்மியம் புரோமைடும் செயற்கை முறையில் தயாரிக்கப்படுகிறது . 
## மேற்கோள்கள்

பகுப்பு:உலோக ஆலைடுகள்
பகுப்பு:சீசியம் சேர்மங்கள்
பகுப்பு:காட்மியம் சேர்மங்கள்
பகுப்பு:புரோமைடுகள்
பகுப்பு:படிகங்கள்
உம்மா

**உம்மா** (**Umma**) ; இதன் தற்காலப் பெயர் **உம் அல்-அக்காரிப்** (*Umm al-Aqarib*) ஆகும். இது தற்கால ஈராக் நாட்டின், தி குவார் மாகாணத்தில் அமைந்த, பண்டைய மெசொப்பொத்தேமியாவின் தெற்கில் உள்ள சுமேரியாவின் பண்டைய நகரங்களில் ஒன்றாகும்.

## படக்காட்சியகம்


File:Stele of Ushumgal MET an58.29.AV2.jpg|thumb|உம்மா நகரத்தின் உசும்கல் உருவச்சிலை, கிமு 2900 -2700
File:This cuneiform text gives the city of Umma's account of its long-running border dispute with Lagash. Circa 2350 BCE. From Umma, Iraq. The British Museum, London.jpg|உம்மா - லகாசு நகர இராச்சியங்களின் எல்லைப் பிணக்குகளை விவரிக்கும் ஆப்பெழுத்துக் குறிப்புகள், கிமு 2350, பிரித்தானிய அருங்காட்சியகம்   
File:Votive plaque of a beard-IMG 6857.JPG|உம்மா நகர இராணி, கடவுள் சாராவிற்கு எழுப்பிய சின்னம், கிமு 2370
File:Clay tablet. Delivery certificate. Reign of Shu-Sin of Ur, 21st century BCE. From Umma, Iraq. Vorderasiatisches Museum, Berlin.jpg|களிமண் பலகை. உம்மா நகரம். கிமு 21-ஆம் நூற்றாண்டில் ஊர் இராச்சிய ஆட்சியாளர் சூ-சின் வழங்கிய சான்றிதழ் 


## அடிக்குறிப்புகள்

## இதனையும் காண்க
* பண்டைய அண்மை கிழக்கின் நகரங்கள்

## மேற்கோள்கள்
* B. Alster, Geštinanna as Singer and the Chorus of Uruk and Zabalam: UET 6/1 22, JCS, vol. 37, pp.&nbsp;219–28, 1985
* Tonia M. Sharlach, Provincial taxation and the Ur III State, Brill, 2003, 
* Trevor Bryce, *The Routledge Handbook of The Peoples and Places of Ancient Western Asia: The Near East from the Early Bronze Age to the fall of the Persian Empire*, Routledge, 2009
* B. R. Foster, Umma in the Sargonic Period, Memoirs of the Connecticut Academy of Arts and Sciences, vol. 20, Hamden, 1982
* Georges Contenau, Umma sous la Dynastie d'Ur, Librarie Paul Geuthner, 1916
* Jacob L. Dahl, The Ruling Family of Ur III Umma: A Prosopographical Analysis of an Elite Family in Southern Iraq 4000&nbsp;Years ago, Nederlands Instituut voor het Nabije Oosten/Netherlands Institute for the Near East (NINO), 2007, 
* Shin T. Kang, Sumerian economic texts from the Umma archive, University of Illinois Press, 1973, 
* Diana Tucker, "Brutal Destruction of Iraq's Archaeological Sites Continues", online article from September 21, 2009 posted on www.uruknet.info, http://www.uruknet.info/?p=58169

## வெளி இணைப்புகள்
* 
* Photograph of site looting - Oriental Institute
* The Province of Umma - CDLI
* Explore Umma on Global Heritage Network
* Brutal Destruction of Iraq's Archaeological Sites Continues

பகுப்பு:மெசொப்பொத்தேமியாவின் வரலாறு
பகுப்பு:பண்டைய அண்மைக் கிழக்கின் நகரங்கள்
சத்தியன் ஞானசேகரன்

**சத்தியன் ஞானசேகரன்** (*Sathiyan Gnanasekaran*) என்பவர் ஓர் இந்திய மேசைப் பந்து விளையாட்டு வீரர் ஆவார். 2019 ஆம் ஆண்டிற்கான மேசைப் பந்து விளையாட்டு உலக தரவரிசையின் படி இவர் 25 ஆம் இடத்தைப் பிடித்துள்ளார். 2011 ஆம் ஆண்டு நடந்த உலக இளையோர் மேசைப்பந்து சாம்பியன் பட்டப்போட்டியில் வெண்கலப் பதக்கம் வென்ற இந்திய அணியில் இவரும் ஓர் உறுப்பினராக இருந்தார். அனைத்துலக மேசைப் பந்து கூட்டமைப்பின் மேசைபந்து வீர்ர்கள் தரவரிசையில் மிக உயர்ந்த இடத்தை பிடித்துள்ள இந்தியர் என்ற பெருமை சத்தியனுக்கு உரியதாகும். சில மாதங்களுக்கு முன்பு வரை அத் தரவரிசையில் முதல் 100 இடங்களுக்குள் இருந்திராத சத்தியன் தற்போது   தரவரிசையில் 28 வது இடத்தில் உள்ளார். 
செருமனிய விளையாட்டுச் சங்கம் குருன்வெட்டர்பாச் சார்பாக நட்த்தப்படும் மிகவுயர்ந்த செர்மன் புண்டிசிலிகா முதல் பிரிவு மேசைப்பந்து போட்டிகளில் விளையாடுவதற்காக சத்தியன் சமீபத்தில் ஒப்பந்தம் செய்யப்பட்டுள்ளார். 
இந்திய கோ விளையாட்டு அறக்கட்டளை அமைப்பு வழியாக இராகுல் திராவிட் தடகள வழிகாட்டுதல் திட்டத்தின் மூலம் சத்தியன் தற்போது ஆதரிக்கப்படுகிறார்.
 
## வாழ்க்கை

சத்தியன் தமிழ்நாட்டின் தலைநகரான சென்னையைச் சேர்ந்தவர் ஆவார். சென்னையின் அரும்பாக்கத்திலுள்ள உள்ள கோலபெருமாள் செட்டி வைசனவா மேல்நிலைச் பள்ளியில் பன்னிரெண்டாம் வகுப்புவரை படித்தார்.  சென்னையில் உள்ள புனித சான் பொறியியல் கல்லூரியில் பொறியியல் படிப்பை மேற்கொண்ட இவர் ஒரு பொறியாளர் பட்டம் பெற்ற பட்டதாரியும் ஆவார்.

## சாதனைகளும் விருதுகளும்

2016 ஆம் ஆண்டு செப்டம்பர் மாதம் பெல்சியம் நாட்டில் நடைபெற்ற மேசை பந்து ஆடவர் ஒற்றையர் பிரிவு போட்டியில் வெற்றிபெற்றார். இது அவருடைய முதல் பட்டமாகும். பெல்சியத்தில் விளையாடிய இறுதிப் போட்டியில் உள்ளூர் பெல்சிய விளையாட்டு வீரர் நியுடிங்கு செத்ரிக்கை 4-0 என்ற புள்ளிகள் கணக்கில் வீழ்த்தினார் என்பது சிறப்பம்சம் ஆகும். 15-13, 11-6, 11-2, 17-15 என்ற புள்ளிகள் கணக்கில் அந்த இறுதிப் போட்டி அமைந்த்து  இந்த  வெற்றியால் அனைத்துலக மேசைப் பந்து கூட்டமைப்பு நடத்திய மேசைப்பந்து போட்டியை வெற்றிபெற்ற இரண்டாவது இந்தியர் என்ற பெருமை சத்தியனுக்கு கிடைத்தது. சத்தியனுக்கு 2017 ஆம் ஆண்டு ஒரு சிறந்த ஆண்டாகவும் அமைந்தது. ஏனெனில் அனைத்துலக   மேசைப் பந்து கூட்டமைப்பு தாய்லாந்தில் நட்த்திய போட்டியில் வெண்கலப் பதக்கம் வென்றார்.  மேலும் பெல்சியம் போட்டி, சுவீடியப் போட்டியில் வெள்ளிப் பதக்கம் பல்கேரியா ஆண்கள் இரட்டையர் பிரிவில் வெற்றி . எசுப்பானிய ஆடவர் ஒற்றையர் பிரிவில் தங்கப்பதக்கம், என பல போட்டிகளை வென்றார். 2018 ஆம் ஆண்டு உலக சுற்றுலா பிளாட்டினம் கதார் ஒபன் ஆடவர் ஒற்றையர் பிரிவில் காலிறுதிக்கு முந்தைய சுற்றுப் போட்டியில் உலக தரவரிசையில் 27 ஆம் இடத்திலுள்ள யுயா ஒசிமாவை தோற்கடித்தார்.

## விருதுகள்

இந்திய டைம்சு விளையாட்டு நிறுவனம் சார்பாக வழங்கப்படும் 2018 ஆம் ஆண்டின் சிறந்த மேசை பந்து விளையாட்டு வீரர் விருது சத்தியனுக்கு வழங்கப்பட்டது. இந்திய அரசு வழங்கும் 2018 ஆம் ஆண்டிற்கான  அர்சுணா விருதையும் இவர் பெற்றார்,

## மேற்கோள்கள்

பகுப்பு:வாழும் மக்கள்
பகுப்பு:1993 பிறப்புகள்
பகுப்பு:இந்திய மேசைப்பந்தாட்ட வீரர்கள்
பகுப்பு:அருச்சுனா விருது பெற்றவர்கள்
பகுப்பு:அருச்சுனா விருது பெற்ற தமிழர்கள்
பகுப்பு:பொதுநலவாய விளையாட்டுக்களில் தங்க பதக்கம் வென்ற இந்தியர்கள்
பகுப்பு:பொதுநலவாய விளையாட்டுக்களில் வெள்ளி பதக்கம் வென்ற இந்தியர்கள்
பகுப்பு:பொதுநலவாய விளையாட்டுக்களில் வெண்கல பதக்கம் வென்ற இந்தியர்கள்
பகுப்பு:தமிழ் விளையாட்டு வீரர்கள்
ரைடன்

**ரைடன்**  (**Rhyton** பன்மை **rhytons**) என்பது பானங்களை அருந்த பயன்படுத்தப்படும் கூம்பு வடிவ கொள்கலன் அல்லது பூசை போன்றவற்றின் போது படையல்நீரை நிரப்பி அபிசேகம் போன்றவை செய்யப் பயன்படுத்தப்பட்ட ஒரு கொள்கலனாகும். இவை பொதுவாக  விலங்குகளின் முகத்தின் வடிவத்தில் உருவாக்கப்பட்டன. இவை பண்டைய ஐரோவாசியாவின் பெரும்பாலான பகுதிகளில், குறிப்பாக பாரசீகத்திலிருந்து பால்கன் வரை  பெருமளவில் புழக்கத்தில் இருந்துள்ளன. இந்த கோப்பைகள் சிலற்றின் அடிப்பாகத்தில் பானங்களை பருக ஏதுவாக  ஒரு துளை உள்ளதாக இருக்கின்றன; பெரும்பாலான ரைடன்களானது பானங்களை நிரப்பிய பிறகு கீழே வைக்க முடியாது. ஏனெற்றால் இவற்றின் அடிபாகமானது தட்டையாக  இருக்காது. 

இதை ஆங்கிலத்தில் குறிக்கும்   என்ற சொல்லானது பண்டைய கிரேக்கச் சொல்லான **  (*rhy&#x306;tón அல்லது rhŭtón*) என்பதில் இருந்து உருவானது. இந்த கூம்பு ரைடன்கள் ஏஜியன் பிராந்தியத்தில்  வெண்கலக் காலம் அல்லது கி.மு. இரண்டாம் ஆயிரம் ஆண்டுகளில் இருந்து அறியப்பட்டுள்ளது. ஆனாலும், இது வரலாற்றுக்கு முந்தைய காலத்தில் யூரோசியாவில் நீண்ட கொம்புகளை பானங்களைக் குடிக்க பயன்படுத்தும் வழக்கம் இருந்துள்ளது.  அதன் தொடர்ச்சியாகவே இந்த கலையம்சம் மிக்க ரைடன்கள் உருவானதாக கருதப்படுகிறது.
## படக்காட்சியகம்

File:Ceremonial vessel (rhyton) in the shape of a grape cluster, Alishar, the Mansion, Middle Bronze Age, 1750-1650 BC, ceramic - Oriental Institute Museum, University of Chicago - DSC07649.JPG|அனத்தோலியாவின்   அலிஷார் ஹூயுக் பகுதியில் கிடைத்த, நடு வெண்கலக் காலத்திய (கி.மு 1750-1650),   திராட்சைக் கொத்து வடிவ பீங்கானால் செய்யப்பட்ட சடங்குக்கான ரைடன்
Image:Museu arqueologic de Creta25.jpg|ஈராக்லியன் தொல்லியல் அருங்காட்சியகத்தில் உள்ள, மியோவான் மாவுக்கல்லாலான ரைடன்.
Image:Boar rhyton Louvre AO18521.jpg|யூகரிட்டில் கிடைத்த, பன்றித் தலைவடிவம் அமைந்த ரைடனின் அடிப்பகுதி தோற்றம்
File:Sotades Painter - Red-Figure Rhyton - Walters 482050 - Side B.jpg|கி.மு 450 ஐச் சேர்ந்த சிவப்பு மண்பாண்டக் கலையினால் உருவாக்கப்பட்ட ஒரு ரைடன்
File:Achaemenid Goblet Erebuni.JPG|எரேபனிவில் கிடைத்த அகாமனிசியக் கால வெள்ளி ரைடன்.
File:Persia - Achaemenian Vessels.jpg|கி.மு 500 ஊச் சேர்ந்த அகாமனிசியக் கால தங்கத்தாலான சிங்கமுக  ரைடன்.
File:Achaemenid Golden Rhyton.jpg|கி.மு 500 ஊச் சேர்ந்த அகாமனிசியக் கால சிங்கமுக  ரைடன்.
File:Rhyton Greek Thracian silver, end of 4th c BC, Prague Kinsky, NM-HM10 1407, 140856.jpg|நான்காம் நூற்றாண்டின் இறுதியைச் சேர்ந்த கிரேக்க வெள்ளி ரைடன்.
File:Rhyton cup, China, Tang dynasty, c. 675-750, glazed earthenware - Royal Ontario Museum - DSC04059.JPG|தாங் அரசமரபு காலத்திய கி.பி 675-750 சேர்ந்த  பளபளப்பான பீங்கானாலான அரிய சீன ரைடன்.
File:Rhyton terminating in the forepart of a wild cat MET DT905.jpg|மெட்ரோபொலிட்டன் கலை அருங்காட்சியகத்தில் உள்ள, கி.மு. முதலாவது நூற்றாண்டைச் சேர்ந்த, காட்டுப் பூனை முக ரைடன்
File:4th cent. B.C. Greek gold and bronze drinking horn with head of Dionysus from Tamoikin Art Fund.jpg|டமோய்கின் கலை அருங்காட்சியகத்தில் உள்ள, நான்காம் நூற்றாண்டைச் சேர்ந்த தங்கத்தாலும், வெண்கலத்தாலும் உருவாக்கப்பட்ட டயோனிச்சின் முகம் அமைந்த ரைடன்.

## மேற்கோள்கள்

பகுப்பு:கோப்பைகள்
கலிபோர்னியம்(III) பாலிபோரேட்டு

**கலிபோர்னியம்(III) பாலிபோரேட்டு** (Isoxazole) என்பது Cf[B6O8(OH)5 என்ற மூலக்கூற்று வாய்ப்பாட்டால் விவரிக்கப்படும் ஒரு சகப்பிணைப்புச்  சேர்மமாகும். இச்சேர்மத்தில் கலிபோர்னியம் +3 என்ற ஆக்சிசனேற்ற நிலையில் உள்ளது. 

போரேட்டு அயனிகளுடன் கலிபோர்னியம் சகப்பிணைப்பால் பிணைந்திருப்பதால் கலிபோர்னியம் பாலிபோரேட்டு ஓர் அசாதரமான சேர்மமாகக் கருதப்படுகிறது. இலந்தனைடு வரிசைத் தனிமங்கள் போல கலிபோர்னியமும் உயர் அயனித்தன்மையைக் கொண்டிருக்கும் எதிர்பார்க்கப்பட்ட்து. பாலிபோரேட்டு எதிர்மின் அயனி முனைவுறும் தன்மையும் நெகிழ்ச்சியடையும் தன்மையும் கோண்டிருக்கிறது. கலிபோர்னியத்தின் 5f, 6d, 7s, மற்றும் 7p ஆர்பிட்டல்கள் அனைத்தும் பிணைப்பில் பங்கேற்கின்றன,  பெரும்பாலான இணைதிறன் எலக்ட்ரான்கள் 5f ஆர்பிட்டலில் உள்ளன. குறிப்பிட்த்தக்க  (2⁄3)  பின்ன எலக்ட்ரான் 6d  ஆர்பிட்டலிலும், சிறிய பின்ன எலக்ட்ரான்கள் 7s மற்றும் 7p ஆர்பிட்டல்களிலும் உள்ளன Most valence electrons are in the 5f orbital, and a significant fraction () in the 6d orbital, and smaller fractions of one electron are in the 7s and 7p orbitals.. 

## தயாரிப்பு

ஓர் உயரழுத்தக் கொப்பரையில் நீரில் கரைத்த கலிபோர்னியம்(III) குளோரைடு கரைசலுடன் அதிக அளவு போரிக் அமிலத்தைச் சேர்த்து 240 பாகை செல்சியசு வெப்பநிலையில் ஒரு வாரத்திற்கு வைத்திருந்தால் கலிபோர்னியம்(III) பாலிபோரேட்டு உருவாகிறது, பின்னர் இதை மூன்று தினங்களுக்கு அறை வெப்பநிலைக்கு குளிரவைக்க வேண்டும்ம் மிகையான போரிக் அமிலம் தண்ணீரில் கரைந்து நீரில் கரையாத போரேட்டு படிகங்கள் உருவாகின்றன.  

## பண்புகள்

கலிபோர்னியம்(III) பாலிபோரேட்டு திண்மம் 365 அல்லது 420 நானோமீட்டர் அலைநீள புறவூதா ஒளியில் 525 நானோமீட்டர் அலைநீள பச்சை நிற ஒளிர்தலுக்கு உட்படுகிறது. 546 நானோமீட்டர் அலைநீள பச்சை ஒளியால் தூண்டப்பட்டு 1020 நானோமீட்டர் அகச்சிவப்பு ஒளிர்வுக்கு அருகில்  கட்புலனுக்கு தெரிவதில்லை. 

## முன்பாதுகாப்பு

கலிபோர்னியம் பாலிபோரேட்டு ஓர் அபாயகரமான சேர்மமாகும். ஏனெனில் கலிபோர்னியமும் அதன் சகோதரத் தனிமம் கியூரியமும் கதிரியக்கத் தன்மை கொண்டவையாகும். இவற்றுக்கிடையில் இத்தனிமங்கள் ஆல்ஃபா துகள், காமா கதிர், நியூட்ரான்கள் போன்றவற்றை உமிழ்கின்றன.   
 
## மேற்கோள்கள்

பகுப்பு:கலிபோர்னியம் சேர்மங்கள்
பகுப்பு:போரேட்டுகள்
திம்மம்மா ஆலமரம்

**திம்மம்மா ஆலமரம்** அல்லது   **திம்மமாமா மரிமானு** (**Thimmamma Marrimanu**; தெலுங்கு: తిమ్మమ్మ మర్రిమాను) என்பது ஆந்திரப் பிரதேசத்தின்  அனந்தபூர்  மாவட்டத்தில் உள்ள கதிரி நகரில் இருந்து 25 கிலோமீட்டரில் தொலைவில் உள்ள ஒரு பெரிய ஆல மரமாகும். தெலுங்கு மொழியில், "மர்ரி" என்பது ஆல் என்பதையும் மானு என்பது மரத்தையும் குறிக்கும் சொல்லாகும். இந்த மரத்தின்  மேல் பரப்பானது  கொண்டுள்ளது. இது 1989 ஆம் ஆண்டின் *[[கின்னஸ் உலக சாதனைகள்|கின்னஸ்]]* உலக சாதனைகள் புத்தகத்தில் உலகின் மிகப் பெரிய மரமாக பதிவு செய்யப்பட்டது. திம்மம்மா ஆலமரம் அனைத்து தர்ம சமயத்தினராலும் புனிதமாகக் கருதப்பட்டுத் தொழப்படுகிறது.

## தொன்மம்

இந்த மரம் குறித்த தகவலாக கூறப்படுவது என்னவென்றால், செட்டிபலிஜா தம்பதியரான சென்னக்க வெங்கடப்பா, மங்கம்மா ஆகியோருக்கு பொ.ஊ. 1394இல் திம்மம்மா என்ற ஒரு மகள் பிறந்தார். இவரை பால வீரைய்யா என்பவருக்குத் திருமணம் செய்துவைத்தனர். பாலவீரைய்யா 1434இல் இறந்தார். இதையடுத்து திம்மம்மா உடன்கட்டை ஏறினார். இவர் உடன்கட்டை ஏறிய இடத்தில் இந்த மரம் வளர்ந்துள்ளது என நம்பப்படுகிறது. குறிப்பாக, சிதையின் வடகிழக்கு முனையில் இந்த மரம் வளர்ந்தது என்று நம்பப்படுகிறது.

## சமய முக்கியத்துவம்
திம்மம்மா ஆலமரம் இந்து மதம், சமணம், பௌத்தம், சீக்கியம் ஆகிய இந்திய சமயத்தினரால் புனிதமாகக் கருதப்பட்டுத் தொழப்படுகிறது. இந்த ஆலமரத்தின் அடியில்  திம்மமாவுக்கு ஒரு சிறிய கோயில் உள்ளது. இங்கு வந்து தில்மாமாவை வணங்குகிற குழந்தை இல்லாத தம்பதியருக்கு அடுத்த ஆண்டே குழந்தை பிறக்கும் என்று அப்பகுதியில் வசிக்கும் மக்கள் உறுதியாக நம்புகின்றனர். சிவராத்திரி  நாளில் இங்கு திம்மமாவுக்கு  ஜத்ரா என்னும் விழா நடத்தப்படுகிறது. இதில் பலர் கலந்து கொள்கின்றனர்.

## சாதனைப் பதிவு

இந்த மரத்தை முதன் முதலில் கவனித்து, உலகின் கவனத்திற்கு கொண்டுவந்தவர் சத்யநாராயண ஐயர் என்பவராவார். கருநாடகத்தின், பெங்களூரைச் சேர்ந்த ஒரு பத்திரிகையாளர், ஒளிப்படக் கலைஞராவார். இவரே பின்னர் *[[கின்னஸ் உலக சாதனைகள்|கின்னஸ் உலக சாதனை பதிவில்]]* இந்த மரத்தைப் பதிவுசெய்ய அனைத்து முயற்சிகளையும் மேற்கொண்டார். இவருடைய பெயரும் இந்த சாதனைப் புத்தகத்தில் சேர்க்கப்பட்டுள்ளது.

பிபிசி தொடரான 'தி ட்ரீ ஸ்பிரிட்ஸ்' (29 ஆகஸ்ட் 2017) தெடரின் இரண்டாம் பாகத்தில் திம்மம்மா ஆலமரம்  குறித்து விவரிக்கப்பட்டது.

## மேற்கோள்கள்

## மேலும் காண்க
* கொல்கத்தா பெரிய ஆலமரம்

பகுப்பு:அனந்தபூர் மாவட்டம்
பகுப்பு:இந்தியாவில் உள்ள தனிப்பட்ட மரங்கள்
அத்திப்பாடி

**அத்திப்பாடி** (ATHIPPADI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது ஊத்தங்கரையில் இருந்து 20 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 70 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  372  வீடுகள் உள்ளன. கிராமத்தின் மொத்த மக்கள் தொகையானது 1,484 ஆகும். இதில் ஆண்கள் எண்ணிக்கை  755, பெண்களின் எண்ணிக்கை 729 என உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
படப்பள்ளி

**படப்பள்ளி** (BADAPPALLI) என்பது இந்தியாவின்,  தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது ஊத்தங்கரையில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 47 கிலோமீட்டர் தொலைவிலும், மாநிலத் தலைநகரான சென்னையில் இருந்து 246 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  437  வீடுகள் உள்ளன. கிராமத்தின் மொத்த மக்கள் தொகை  1543 பேர் ஆவர். இதில் ஆண்கள் எண்ணிக்கை  820, பெண்களின் எண்ணிக்கை 723 ஆக அமைகிறது. மக்களின் கல்வியறிவு வீதம்  64.9% என உள்ளது. இது தமிழ்நாட்டின் சராசரி எழுத்தறிவு வீதமான 80.09 % ஐ விடக்குறைவு ஆகும்.

## ஊரில் உள்ள கோயில்கள்
* படப்பள்ளி
## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
அரமேயர்கள்

[thumb| தெற்கு [லெவண்ட்|லெவண்டின் வடமேற்கில் அரமேய மக்கள் வாழ்ந்த பகுதி, கிமு 830]]

**அரமேயர்கள்** (*Arameans*; **) பண்டைய அண்மைக் கிழக்கின், லெவண்ட் பிரதேசத்தில் ஆரம் எனும் பகுதியில்,  வடமேற்கு செமிடிக் மொழிகள் குடும்பத்தின் ஒரு பிரிவான அரமேய மொழி பேசிய பழங்குடி மக்கள் ஆவார்.

அரமேயர்கள் கிமு 11-ஆம்  நூற்றாண்டு முதல் கிமு 8-ஆம் நூற்றாண்டு வரை லெவண்ட், அனதோலியா மற்றும் பபிலோனியாவின் சில பகுதிகளை வென்று தங்களுக்குரிய ஆட்சிப் பகுதிகளை நிறுவி தன்னாட்சியுடன் ஆண்டனர்.

கிமு 9-ஆம் நூற்றாண்டில், அரமேயர்களின் ஆட்சிப் பகுதிகளை புது அசிரியப் பேரரசினர் (கிமு 935 – 605)  கைப்பற்றினர்.

புது அசிரியப் பேரரசின் மன்னர்  மூன்றாம் டிக்லாத்-பிலேசர் (கிமு 745–727) ஆட்சிக் காலத்தில், கிமு 8-ஆம் நூற்றாண்டில், அக்காதிய மொழியுடன், அரமேய மொழியும் ஆட்சி மொழியானது.

புது அசிரியப் பேரரசின் வீழ்ச்சிக்குப் பின்னர், அகாமனிசியப் பேரரசு (கிமு 550 – 330)  ஆட்சியின் போது, அக்காதிய மொழி, பழைய பாரசீக மொழி, சிரியாக் மொழி மொழிகளில் அரமேய மொழியின் தாக்கம் அதிகரித்தது.

கிபி 1 – 4-ஆம் நூற்றாண்டு வரை அரமேயர்கள் கிறித்துவ சமயத்தைப் பின்பற்றத் துவங்கினர்.

கிபி 7-ஆம் நூற்றாண்டுகளில் இசுலாமின் எழுச்சி காரணமாக, மேற்கு அரமேய மொழியின் பயன்பாட்டின் செல்வாக்கு இழந்தது.

இருப்பினும் தற்கால யூத மக்கள் தொடர்ந்து அரமேய மொழியினை புதிய வடிவத்தில் எழுதிப் பேசுகின்றனர்.

மேலும் சிரியா மற்றும் துருக்கியிலிருந்து புலம்பெயரந்த சிரியாக் கிறித்தவர்கள் அரமேய மொழி பேசுகின்றனர். இஸ்ரேல் அரசு 2014-இல் அரமேய மக்களை, மொழிச் சிறுபான்மையின மக்களாக ஏற்றுக் கொண்டுள்ளது.

## சமயம் மற்றும் கலை
[thumb|அரமேய மக்கள் வணங்கிய பிற்காலத்திய சுமேரிய கடவுள்களான [எஸ்தர், சுமேரியக் கடவுள்|இஷ்தர், சின் உது மற்றும் சமாஷ், கிமு 12ம் நூற்றாண்டு]]

அரமேயர்கள் மொசொப்பொத்தோமியக் கடவுள்களான ஆதாத், இஷ்தர் மற்றும் உதுக் கடவுள்களையும், பின்னர் கானானிய மற்றும் போனிசியர்களின் கடவுள்களையும் வணங்கினர். மேலும் வெளிநாடுகளில் வாழும் அரமேய மக்கள் அந்தந்த நாட்டு மக்கள் வணங்கும் கடவுள்களை வழிபட்டனர்.
## இதனையும் காண்க
* அரமேயம்
## மேற்கோள்கள்

## ஆதார நூல்களின் பட்டியல்

* S. Moscati, 'The Aramaean Ahlamû', FSS, IV (1959), pp.&nbsp;303–7;
* M. Freiherr Von Oppenheim, Der Tell Halaf, Leipzig, 1931 pp.&nbsp;71–198;
* M. Freiherr Von Oppenheim, Tell Halaf, III, Die Bauwerke, Berlin, 1950;
* A. Moortgat, Tell Halaf IV, Die Bildwerke, Berlin, 1955;
* B. Hrouda, Tell Halaf IV, Die Kleinfunde aus historischer Zeit, Berlin, 1962;
* G. Roux, *Ancient Iraq*, London, 1980.
* Beyer, Klaus (1986). "The Aramaic language: its distribution and subdivisions". (Göttingen: Vandenhoeck und Ruprecht). .
*
* 

பகுப்பு:அற்றுவிட்ட இனக் குழுக்கள்
அகாமனிசிய பாரசீக சிங்க ரைடன்

**அகாமனிசிய பாரசீக  சிங்க ரைடன்** (பாரசீகத்தில்: "تکوک شیر غران") என்பது அகாமனிசியக் காலத்திய பண்டைய கலைப் பொருள் ஆகும். 
[thumb| பாரசீக - அகேமேனியக் கோப்பை, [பெருநகரக் கலை அருங்காட்சியகம்]]
ரைடன் என்பது பானங்களை அருந்த பயன்படுத்தப்படும் ஒரு வகை கோப்பையாகும். இது விலங்குகளின் முக வடிவத்தைக் கொண்ட  கூம்பு வடிவ கொள்கலனாக இருந்தது. இவை பண்டைய மத்திய கிழக்கு ஆசியவிலும், கிரேக்கத்திலும் பயன்பாட்டில் இருந்துள்ளன.  

பண்டைய பாரசீகர்கள் (ஈரானியர்கள்) பயன்படுத்திய பாத்திரத்தின் அடியில் விலங்கின் முகத்தைக் கொண்டதாக இதை அமைத்தனர்; பிற்காலத்தில் கிமு 550-இல் அதாவது அகாமனிசியப் பேரரசினர் காலத்தில், பொதுவாக விலங்கின் முகமானது ரைடனின் முன்புறத்தில் அமைந்திருப்பதாக, பாத்திரத்திற்கு 90 பாகை கோணத்தில் செங்குத்தாக வடிவமைக்கப்பட்டது. 

இந்த ரைடனானது கி.மு. 500 இல் உருவாக்கப்பட்டதாக கணிக்கப்பட்டுள்ளது. இதன் உயரமானது 6.7 அங்குலம் (17 செ.மீ ) கொண்டதாக, முற்றிலும் தங்கத்தால் செய்யப்பட்டுள்ளது. இதன் பல்வேறு பாகங்கள் தனித்தனியாகச் செய்யப்பட்டு ஒன்றாக பற்றவைக்கப்பட்டு இணைக்கப்பட்டுள்ளன. ஆனால் இதெல்லாம் வெளியே தெரியாத அளவுக்கு செய் நேர்த்தியுடன் இது உருவாக்கப்பட்டுள்ளது. இந்த ரைடனில் ஊற்றப்பட்ட பானத்தை ஒரு மிடரு அருந்தினால்கூட மிகப்பெரிய ஆற்றல் கிடைக்கும் என்று அக்காலத்திய மக்கள் நம்பினர். 

இந்த சிங்கத் தலைப் பாத்திரமானது 1954 ஆம் ஆண்டு பாரசீகத்தின் தென்மேற்குப் பகுதியான ஈலாம் எனுமிடத்தில், பிளெட்சர் ஃபண்ட் என்பவரால் கண்டுபிடிக்கப்பட்டது. தற்போது இந்த ரைடனானது நியூயார்க்கில் உள்ள மெட்ரோபொலிட்டன் அருங்காட்சியகத்தில் உள்ளது . 

## மேற்கோள்கள்

பகுப்பு:தங்கப் பொருட்கள்
பகுப்பு:தொல்பொருட்கள்
பகுப்பு:ஈரானின் வரலாறு
பகுப்பு:அகாமனிசியப் பேரரசு
பகுப்பு:பண்டைய அண்மைக் கிழக்கின் தொல்பொருட்கள்